യുഎഇയില് മൂന്ന് ജീവന് രക്ഷിച്ചത് രണ്ടുവയസുകാരന് മകന്റെ അവയവങ്ങള് ദാനം ചെയ്ത് മാതൃകയായി കുടുംബം Begin typing your search... X യുഎഇയിലും സൗദി അറേബ്യയിലുമായി രോഗബാധിതരായ മൂന്ന് കുട്ടികളുടെ ജീവന് രക്ഷിക്കാന് അടുത്തിടെ മരിച്ച രണ്ടു വയസ്സുകാരന്റെ അവയവങ്ങള് ദാനം ചെയ്ത് കുടുംബം. ദുബായില് താമസിക്കുന്ന വിജിത് വിജയനും കുടുംബവുമാണ് തങ്ങളുടെ രണ്ടു വയസ്സുകാരനായ മകന് വിവാന് വിജിത് വിജയന്റെ അവയവങ്ങള് ദാനം ചെയ്തത്. വിജിത് വിജയന് മലയാളിയാണെന്നാണ് സൂചന. ദുബായ് കിരീടാവകാശിയും എക്സിക്യൂട്ടീവ് കൗണ്സില് ചെയര്മാനുമായ ഷെയ്ഖ് ഹംദാന് ബിന് മുഹമ്മദ് ബിന് റാഷിദ് അല് മക്തൂം വിജിത് വിജയനെയും കുടുംബത്തെയും സമൂഹ മാധ്യമത്തിലൂടെ അഭിനന്ദിച്ചു. മകന്റെ അവയവങ്ങള് ദാനം ചെയ്യാന് തയ്യാറായ വിജയന്റെ കുടുംബത്തിന്റെതീരുമാനം തനിക്ക് ഏറ്റവും ഹൃദയഹാരിയായ വാര്ത്തയായി അനുഭവപ്പെട്ടെന്നും ഷെയ്ഖ് ഹംദാന് കൂട്ടിച്ചേര്ത്തു. TAGS: Popular X TAGS: